**NAZIV ŠKOLE: JUOŠ „Branko Brinić“ Radovići**

**PLANIRANJE INTEGRACIJE KLJUČNIH KOMPETENCIJA**

**KROZ GODIŠNJI PROGRAM RADA ŠKOLE**

**ZA 2020/2021. ŠKOLSKU GODINU**

Ime, prezime i pozicija autora:

1. **Ivica Tošev, direktor**
2. **Snežana Graić Vučković, pedagog**

 Jedna od važnih uloga škole jeste da bude promoter i pokretač razvoja društva kome pripada. Naša škola, u skladu sa tim, prilagođava svoj rad i usklađuje ga sa trendovima opšteg razvoja u Evropi, koliko to resursi škole dozvoljavaju. Svijest o neophodnosti sticanja odgovarajućeg skupa vještina i kompetencija, neophodnih za očuvanje i unaprjeđivanje životnog standarda, povećanje stope zaposlenosti u našem društvu i omogućavanje konkurentnosti našeg tržišta radne snage u budućoj zajednici sa EU, pomaže nam da lakše prihvatamo promjene i prilagođavamo im se.

 Evropski parlament i Vijeće Evropske unije su usvojili Preporuku o ključnim kompetencijama za cjeloživotno učenje – evropski referentni okvir još 2006. godine. Ova preporuka je ključni dokument za razvoj obrazovanja od dana usvajanja. Crnogorski okvirni program ključnih kompetencija je nastao u procesu usklađivanja sa evropskim razvojnim trendovima. Okvir definiše osam ključnih kompetencija za cjeloživotno učenje, koje su relevantne za obrazovni sistem Crne Gore.

 Rezultat takvih stremljenja je i ovaj Plan integracije ključnih kompetencija, prilagođen resursima i potrebama naše Škole

**AKCIONI PLAN ZA IMPLEMENTACIJU KLJUČNIH KOMPETENCIJA u 2020./21. školskoj godini**

| **AKTIVNOST** | **CILJ** | **NOSILAC POSLA** | **VREMENSKI ROK** | **RESURSI** | **INDIKATOR OSTVARENOSTI** |
| --- | --- | --- | --- | --- | --- |
| Predstavljanje Akcionog plana za implementaciju ključnih kompetencija | Osvježiti saznanja nastavnika o ključnim kompetencijama i ohrabriti ih za nastavak zajednickog angažmana na njihovom daljem razvoju  | Direktor i pedagog | Oktobar 2020 | Preporuka ključnih kompetencija za cjeloživotno učenje (2006),Crnogorski okvirni program i Plan | Zapisnik sa sjednice NV |
| PRNŠ – Usavršavanje za upotrebu edukativnih sredstava za učenje na daljinu | Povećati digitalnu pismenost nastavnika i učenika | ICT koordinator i Vesna | XI – XII 2020 | Kompjuterska učionica, obuka i ogledni čas | Dnevnik PRNŠ –a i Dnevnik rada |
| Projektna nastava – Projekat EKO škole | Unaprijediti svijest o kulturi, saradnju, timski i istraživački rad učenika | Vera i učiteljice nižih razreda | Školska 2020/2021 | Školski vrt, mediteransko rastinje | Fotografije, spiskovi učesnika u holu škole, Ljetopis škole |
| „Noć knjige“ školska manifestacija | Unaprijediti i jezičke i kulturoloke kompetencije učenika | Ranka i Jasmina | Jun 2021 | Stvaralaštvo učenika i lokalnih pjesnika | Ljetopis škole |
| Svjetski dan engleskog jezika | Unaprijediti kompetencije za strani jezik | Jelena | April 2021 | Engleska književnost i kultura | Dnevnik rada |